Baden-Badenli Avqusta (Orlean hersoqinası)
Baden-Badenli Avqusta (fr. Auguste de Bade-Bade; 10 noyabr 1704, Aşaffenburq, Aşağı Frankoniya – 8 avqust 1726, Paris) — Orlean hersoqu Lüdovikin xanımı, Orlean hersoqinası. 10 noyabr 1704-cü ildə Baden-Baden markqrafı Lüdovik Vilhelmin yeganə qızı Aşaffenburqda doğuldu. Hələ 3 yaşında ikən atası vəfat etdi. 4 yaşlı qardaşı taxta çıxarıldı və anası naibə elan edildi. Anasının istəyilə Orlean hersoqu Lüdoviklə evlənməsi müzakirə edildi. Nəticədə, cütlüyün nigahı 18 iyun 1724-cü ildə Baden-Vürtemberqdə qiyabi olaraq bağlandı və 13 iyulda Marnada keçirilən rəsmi mərasimlə evləndilər. Cütlüyün bu nigahdan 2 övladı doğulsa da, bunlardan yalnız biri yetkinlik yaşına çatdı. Üstəlik qızının doğumundan 3 gün sonra xanımı da vəfat etdi və Lüdovik qalan ömrünü təkbaşına yaşadı. Lui-Filipp, Orlean hersoqu Luiza Mariya (5 avqust 1726 - 14 may 1728)